סיריוס פסט

סיריוס פסט (באנגלית: Sirius Passet) הוא לאגרשטטה מהקמבריון בגרינלנד. המאובנים שנמצאו שם הם בעיקר אורגניזמים בעלי גוף רך שששקעו בבוץ של מים עמוקים ליד מדף קרבונטי רדוד.

הלאגרשטטה של סיריוס פסט קרוי על שם פטרול המזחלות הצבאי (Slædepatruljen Sirius) שפועל בצפון גרינלנד. הוא כולל שישה מקומות באדמת פירי, על החוף המזרחי של פיורד י. פ. קוך (J.P. Koch Fjord) בקצה הצפוני המרוחק של גרינלנד. הוא נתגלה ב-1984 על ידי אנתוני היגינס (Anthony K. Higgins) מהסקר הגאולוגי של גרינלנד (Grønlands Geologiske Undersøgelse). דו"ח ראשוני פורסם על ידי סיימון קונווי מוריס ואחרים בשנת 1987, אך מאז, משלחות בראשות ג'ון פיל (John S. Peel) וסיימון קונווי מוריס חזרו לאתר מספר פעמים מ-1989 ואילך. המשלחות השונות ליקטו כ-10,000 דגימות של מאובנים. השכבות של סיריוס פסט הן בחלקה התחתון של "תצורת בואן" (Buen Formation).

סטרטיגרפיה
עובייה של תצורת בואן מהקמבריון התחתון הוא 325 מטר והיא שוכנת מעל סלעי הדולומיט האפורים בהירים של תצורת פורטפילד (Portfjeld Formation) מהנאופרוטרוזואיקון, כשביניהם יש אי התאמה. מעליהם שוכנת חבורת פיורד ברונלונד (Brønlund Fjord Group). תצורת בואן שייכת למשקעי המדף של אגן פרנקלין הדרומי (צפון גרינלנד והאיים הארקטיים של קנדה). בחלקו התחתון הוא נשלט בעיקר פאצייס חולי והחלק העליון מורכב מחרסית אפור-ירוק ואבני טין.

הלאגרשטטה ממוקם באבן חרסית כהה עד שחורה של החלק התחתון, באזור המעבר בין תצורת בואן לחבורת פולקורידורן (Polkorridoren).

גיל
בהכרח משווים את הפאונה של סיריוס פסט לזו של פצלי ברג'ס, אף על פי שהיא ככל הנראה עתיקה יותר בעשר עד חמש עשרה מיליון שנה. 518 למ"ש בהשוואה לפצלי ברג'ס (508 למ"ש), קרוב יותר לפאונה באתר המאובנים בצ'נגג'יאנג בדרום הרפובליקה העממית של סין, המתוארכת ל-518 למ"ש.

קיומו של מין הטרילוביט Buenellus higginsi בלאגרשטטה של סיריוס פסט מאפשר לבצע מתאם בין זמן ההשקעה של הלאגרשטטה עם האזור בלאורנטיה שבו נתגלה סוג הטרילוביט Nevadella. האחרון מתוארך לשלב השלישי בסדרה השנייה של הקמבריון (521 - 514 למ"ש).

שימור
השימור בסיריוס פסט אינו טיפוסי לצורת השימור של פצלי ברג'ס, אלא מייצג צירור הקשור למרבד מיקרוביאלי העוטף את הגופה כסוג של מסיכת מוות, המזכיר את השימור מסוג אידיאקרה של הביוטה של האידיאקרה מהפרקמבריון.

אנליזה גאוכימית הראתה שבעלי החיים שהתאבנו חיו קרוב לגבול של אזור החמצן המינימלי, וכנראה השתמרו בתקופות שבהן היה מחסור בחמצן (מה שאפשר התאבנות בטרם שבעל החיים הרקיב לאחר מותו ומנע ביוטורבציה - פעילות של בעלי חיים נוברים המתקיימים בבוצה שעל קרקע האוקיינוס).

פאונה
שמאל|ממוזער|250px|Ooedigera הוא בעל חיים מסתורי מסיריוס פסט
אף על פי שהפאונה עדיין לא תוארה במלואה, ידוע שהיא מורכבת ממספר בינוני של פרוקי-רגליים וספוגים ונציגים נדירים של קבוצות אחרות. בפאונה התגלה הטקסון הבעייתי הלקיריה (Halkieria), והפנתרופודים (Panarthropods) קריגמצ'לה (Kerygmachela) ופמבדורוריון (Pambdelurion), שכולם מילאו תפקידים בולטים בדיונים על מקורם של מערכות בעלי החיים המודרניים.

מינים מהפאונה של סיריוס פסט
להלן רשימה חלקית של מינים מאובנים מסיריוס פסט. לא צוינו קריטריונים להכללה.
Aaveqaspis inesoni
 Buenaspis forteyi
 Buenellus higginsi
 Hadranax augustus
 Halkieria evangelista
 Kerygmachela kierkegaardi
 Kiisortoqia soperi
 Kleptothule rasmusseni
 Ooedigera peeli
 Pambdelurion whittingtoni
 Pauloterminus spinodorsalis
 Phragmochaeta canicularis
 Tamisiocaris borealis

לקריאה נוספת

 Harper, D. A. T., Hammarlund, E. U., Topper, T. P., Nielsen, A. T., Rasmussen, J. A., Park, T.-Y. S., and Smith, M. P., 2019, The Sirius Passet Lagerstätte of North Greenland: a remote window on the Cambrian Explosion: Journal of the Geological Society. https://doi.org/10.1144/jgs2019-043

קישורים חיצוניים

 Palaeos.com: Cambrian Sirius Passet

הערות שוליים

קטגוריה:גרינלנד: גאולוגיה
קטגוריה:הפיצוץ הקמבריוני